OpenLLM-France/wikimedia huggingface dataset:
# Chris Gueffroy

Chris Gueffroy (Pasewalk, Ekialdeko Alemania, 1968ko ekainaren 21a - Berlingo harresia, Alemania, 1989ko otsailaren 6a) Berlingo Harresia zeharkatzen ari zela hil zen azken pertsona izan zen.

## Biografia

1989ko otsailaren 5ean, Ekialdeko Berlinen, Chris Gueffroy eta Christian Gaudian hogei urte inguruko gazteak Britzeko kanalerantz abiatu ziren isilka. Munduko mugarik zainduenetakoa pasa nahi zuten, Altzairuzko Oihala deiturikoa, soldaduskatik libratzearren.
Iturri onetik jakin zuten Mendebalderako bidea hartu nahi dutenei tirorik ez egiteko agindua jaso zutela AEDko tropek, eta hala, zurrumurrua egia zelakoan, hiru metroko harresian gora egin zuten bi lagunek. Metalezko hesira heldu zirelarik, garrasika hasi ziren sirenak, argi-fokuak piztu ziren, soldaduek armak altxa eta su egin zuten. Bi lagunek harresia pasatzen laguntzen zioten aritu ziren elkarri. Bala batek bihotza jo zion Gueffroyri. Gaudian larriki zaurituta eraman zuten poliziek, atxilo.
Berlingo Harresiaren azken biktima izan zen Chris Gueffroy. Ezin argi jakin, ordea, zenbatgarrena izan zen. 25 urte igaro izanagatik ere, erabat zehaztu gabe dago oraindik 1.400 kilometrokoko harresiaren aitzakian bizitza galdu zuten biktimen kopurua, Stasik metodo latzak baliatu baitzituen heriotzak ezkutatzeko eta familiak isilarazteko.
Gueffroy hil eta bederatzi hilabete geroago, 1989ko azaroaren 9an, Berlingo Harresia bota zuten.

## Erreferentziak

* 1 2 3 4 Garbine Ubeda Goikoetxea, «Berlingo Harresiaren azken biktimak ez zuen soldaduska egin nahi», Argia, otsailak 7, CC-BY-SA lizentzia

## Kanpo estekak

* Datuak: Q552913
* Multimedia: Chris Gueffroy / Q552913
# Chris Isaak

Chris Joseph Isaak (Stockton, Kalifornia, Ameriketako Estatu Batuak, 1956ko ekainaren 26a) rock abeslari eta gitarra-jotzaile estatubatuarra da. Batzuetan aktore lanak egiten ditu.

## Diskografia

* Silvertone (1985)
* Chris Isaak (1987)
* Heart Shaped World (1989)
* Wicked Game (1991)
* San Francisco Days (1993)
* Forever Blue (1995)
* Baja Sessions (1996)
* Speak of the Devil (1998)
* Always Got Tonight (2002)
* Christmas (2004)
* Live in Australia (2008)
* Mr. Lucky (2009)

## Filmografia

* Married to the Mob...Pailazoa (1988)
* The Silence of the Lambs...SWATen komandantea (1991)
* Twin Peaks: Fire Walk with Me...Chester Desmond agente berezia (1992)
* Little Buddha...Dean Conrad (1993)
* Grace of My Heart...Matthew Lewis (1996)
* That Thing You Do!...Bob osaba (1996)
* Blue Ridge Fall...Emerson Cotswold (1999)
* A Dirty Shame...Vaughn Stickles (2004)
* The Informers...Les Price (2009)

## Telebista

* Friends...Rob Donnen (2. denboraldia, 12. atala, 1996)
* From the Earth to the Moon...Edward White II astronauta (1998)
* The Greatest...Chris Isaak (50 Sexiest Video Moments, 2003)
* Ed...Jamie Decker (3. denboraldia, 20. atala, 2003)
* The Greatest...Chris Isaak/Gonbidatua (100 Greatest Videos, 2003)
* The Chris Isaak Show...Chris Isaak (2001-2004)
* American Dreams...Roy Orbison (2. denboraldia, 14. atala, 2004)
* The Late Late Show with Craig Ferguson...Michael Caine espazioan (2. denboraldia, 177. atala, 2006)
* Great Performances Jerry Lee Lewis: Last Man Standing Live...Chris Isaak (2007)
* Australian Idol...Himself (6. denboraldia, 2008ko azaroaren 9-10)
* The Chris Isaak Hour...Chris Isaak/Gonbidatua (2009-gaur egun)

## Kanpo loturak

* (Ingelesez) Chris Isaaken webgune ofiziala
* (Ingelesez) Chris Isaak (IMDb)
* Datuak: Q313009
* Multimedia: Chris Isaak / Q313009
# Chris Korda

Chris Korda (New York, Ameriketako Estatu Batuak, 1962a) estatubatuar ekintzaile antinatalista, tekno musikaria, software garatzailea eta Eutanasiaren Elizaren buruzagia da. Korda emakume transgenero beganoa da, Alexander Korda hungaro-britainiar zinema ekoizlearen iloba txikia eta Michael Korda britainiar idazlearen alaba da.

## Diskografia
### LPak

* 1999: Six Billion Humans Can't Be Wrong (DJ Mix; Chris Korda & The Church Of Euthanasia izennartistikoaz; International DeeJay Gigolo Records)
* 2003: The Man Of The Future (International Deejay Gigolo Records)

### Singleak eta EPak

* 1993: Save The Planet, Kill Yourself (Kevorkian Records)
* 1997: Save The Planet, Kill Yourself (Re-Release, International Deejay Gigolos)
* 1998: Sex Is Good (International Deejay Gigolos)
* 2002: I Like To Watch (Null Records)
* 2002: When It Rains EP (International Deejay Gigolos)
* 2003: The Man Of The Future (International Deejay Gigolos)
* Datuak: Q1077426
* Multimedia: Chris Korda / Q1077426
# Chris Hani

Martin Thembisile Hani, ezagunagoa Chris Hani gisa (Cofimvaba, Hegoafrika, 1942 – Boksburg, Hegoafrika, 1993ko apirilaren 10a), hegoafrikar politikari eta ekintzailea izan zen.

## Biografia

Hegoafrikako Alderdi Komunistaren idazkari nagusia 1991-1993 bitartean, eta Afrikako Kongresu Nazional (ANC) alderdi abertzalearen adar militarraren (Umkhonto we Sizwe) buruzagia 1987-1991 bitartean.
Hamabost urte zituela, ANCko gazterietako kide egin zen. Latina eta klasikoak ikasi zituen, Fort Hare Unibertsitatean, 1959-1961 bitartean, eta Rhodes Unibertsitatean gero. Apaizgaitegian sartzekotan egon zen, eta zuzenbide-ikasketak hastekotan, baina Umkhontoko eta alderdi komunistako militantziari eman zion lehentasuna. Entrenamendu militarra jaso ondoren, beltz nazionalistekin borrokatu zen Rhodesian, eta gerrilla talde bateko buru izan zen. ANCko batzorde betearazleko kide hautatu zuten 1974an, eta Umkhontoko bigarren komandante 1982an.
1991n, Umkhontoko buruzagitza utzita, bere gain hartu zuen alderdi komunistako idazkaritza nagusia. Lehoikumeak taldeko buruzagi nagusietako bat izan zen, eta Nelson Mandela eta Oliver Tambo buruzagi zaharrek ez bezala, indarkeriaren erabilera defendatu zuen. 1993ko apirilaren 10ean tiroz hil zuten etxeko atarian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q547988
* Multimedia: Chris Hani / Q547988
# Chris Hansen

Christopher Edward "Chris" Hansen (Chicago, 1959ko irailaren 13a) Estatu Batuetako telebista aurkezlea da. Dateline NBC saioan egindako lanagatik ospetsua da, batez ere pedofiloen aurkako To Catch a Predator atalean egindakoagatik.
* Datuak: Q562448
* Multimedia: Chris Hansen / Q562448
# Chris Hemsworth

Chris Hemsworth (1983ko abuztuaren 11, Melbourne, Victoria) australiar aktore bat da. Australian Home and Away (2004) telesailan antzeztu zuen. 2010. urteaz geroztik Elsa Pataky espainiar aktorearekin ezkondua dago.
Bere film nabarmenen artean honakoak daude: Star Trek (2009), A Perfect Getaway (2009), Thor (2011), The Avengers (2012), The Cabin in the Woods (2012), Snow White and the Huntsman (2012), Red Dawn (2012). Thor: The Dark World (2013), Rush (2013), Blackhat (2015), Vacation (2015), In the Heart of the Sea (2015), Avengers: Age of Ultron (2015) eta Ghostbusters (2016).

## Bizitza

Christopher Hemsworth 1983ko abuztuaren 11n jaio zen Melbournen (Australia). Craig Hemsworth gizarte-zerbitzuetako aholkulariaren eta Leonie van Os ingeleseko irakaslearen semea da. Anaia zaharrago bat du, Luke Hemsworth, eta gazteago bat Liam Hemsworth, biak aktoreak. Haurtzaroan Melbournen hazi zen, eta nerabezaroa Bulmanen igaro zuen.

## Filmografia

Filma :
| Urtea | Filma | Pertsonaia | Oharrak |
| 2009 | Star Trek | George Kirk | |
| 2009 | A Perfect Getaway | Kale | |
| 2010 | Ca$h | Sam Phelan | |
| 2010 | Ollie Klublershturf vs the Nazis | Chad | Laburmetraia |
| 2011 | Thor | Thor | |
| 2012 | The Cabin in the Woods | Curt Vaughan | |
| 2012 | The Avengers | Thor | |
| 2012 | Snow White and the Huntsman | The Huntsman | |
| 2012 | Red Dawn | Jed Eckert | |
| 2013 | Star Trek Into Darkness | George Kirk | Ahotsa bakarrik |
| 2013 | Rush | James Hunt | |
| 2013 | Thor: The Dark World | Thor | |
| 2015 | Blackhat | Nicholas Hathaway | |
| 2015 | Avengers: Age of Ultron | Thor | |
| 2015 | Vacation | Stone Crandall | |
| 2015 | In the Heart of the Sea | Owen Chase | |
| 2016 | The Huntsman: Winter's War | The Huntsman | |
| 2016 | Ghostbusters | Kevin | |
| 2017 | Thor: Ragnarok | Thor | |
Telebista :
| Urtea | Telesaila/Telefilma | Pertsonaia | Oharrak |
| 2002 | Guinevere Jones | King Arthur | 2 atal |
| 2002 | Neighbours | Jamie Kane | 4. atala,069 |
| 2002 | Marshall Law | The Kid | Atala: "Domestic Bliss" |
| 2003 | The Saddle Club | The New Vet | Atala: "Tenderfoot" |
| 2004 | Fergus McPhail | Craig | Atala: "In a Jam" |
| 2004–07 | Home and Away | Kim Hyde | 185 atal |
| 2006 | Dancing with the Stars | Bere burua antzeztuz/Contestant | 5. lekua |
| 2015 | Saturday Night Live | Gonbidatua | "Chris Hemsworth/Zac Brown Band" "Chris Hemsworth/Chance The Rapper" |
Bideo-jokoak :
| Urtea | Bideo-jokoa | Ahotsa | Oharrak |
| 2011 | Thor: God of Thunder | Thor | |

## Erreferentziak

* 1 2 3 (Gaztelaniaz) Chris Hemsworth. 2021-06-30 (Noiz kontsultatua: 2021-07-01).

## Kanpo estekak

* Chris Hemsworth aktorearen IMDBko fitxa irakurgai (Ingelesez)
* Datuak: Q54314
* Multimedia: Chris Hemsworth / Q54314
# Coplay (Pennsylvania)

Coplay Pennsylvaniako borough bat da. Lehigh konderrian kokatua dago. 2010ean 3.192 biztanle zituen, 1,58 kilometro koadrotan banatuta.

## Ikus, gainera

* Lehigh konderria

## Kanpo estekak

* Datuak: Q1134639
* Multimedia: Coplay, Pennsylvania / Q1134639
# Cople

Cople, Ingalaterrako erdialdean dagoen herri bat da, Bedfordshire konderrian.
2011n 722 biztanle zituen.
* Datuak: Q1520369
* Multimedia: Cople / Q1520369
# Chambrecy

Chambrecy Frantziako udalerria da, Marne departamenduan dagoena, Ekialde Handia eskualdean. 2013an 139 biztanle zituen.

## Demografia
### Biztanleria

2007an Chambrecy udalerrian erroldatutako biztanleak 139 ziren. Familiak 44 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 12 seme-alabarik gabeko familiak ziren eta 24 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

50 2007an zeuden etxebizitza guztiak familien etxebizitza nagusiak ziren. 49 etxeak ziren eta 1apartamentu bat zen. 50 etxebizitza nagusietatik 43 bere jabearen bizilekua ziren, 6 alokairuan okupaturik zeuden eta 1 doan lagata zegoen; 4 etxek hitu gela zituzten, 15 etxek lau zituzten eta 31 etxek bost zituzten. 48 etxek euren parking plaza propioa zuten azpian. 16 etxetan ibilgailu bat zegoen eta 32 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Chambrecy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 4 |
| 4 | 70-74 | 4 |
| 0 | 65-69 | 0 |
| 4 | 60-64 | 4 |
| 4 | 55-59 | 4 |
| 8 | 50-54 | 4 |
| 0 | 45-49 | 4 |
| 4 | 40-44 | 0 |
| 4 | 35-39 | 0 |
| 4 | 30-34 | 0 |
| 0 | 25-29 | 4 |
| 4 | 20-24 | 4 |
| 0 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 81 ziren, horien artean 66 aktiboak ziren eta 15 inaktiboak ziren. 66 pertsona aktiboetatik 62 lanean zeuden (34 gizon eta 28 emakume) eta 4 langabezian zeuden (2 gizon eta 2 emakume). 15 pertsona inaktiboetatik 6 erretiraturik zeuden, 6 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 finantziazio enpresa zen.
2009an norbanakoentzat zegoen zerbitzu bakarra argiketaria zen.
2000. urtean Chambrecy udalerrian 12 nekazaritza-ustiategi zeuden, 12 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q282537
* Multimedia: Chambrecy / Q282537
# Cortinarius sericeofulvus

Cortinarius sericeofulvus Cortinariaceae familiako onddo espezie bat da.
Sinonimoa: Phlegmacium aureofulvum.

## Deskribapena

Kapela: 2,5 eta 6 cm bitarteko diametrokoa. Koniko samarra edo baita laua ere, baina betik puntadun titi batekin. Gorri-arre kolorekoa, eguraldi lehorrarekin argiagoa, ertza luzaroan zetadun errezel zuriaren aztarnek apaindua, zimurtsu itxurarekin. Askotan erradialki pitzatua.
Orriak: Zabal samarrak eta zabal; hori-herdoil kolorekoak edo arreak, borobilduak, itsatsiak.
Hanka: 5 eta 8 cm bitarteko garaierakoa eta 0,3 eta 0,5 cm bitarteko diametrokoa. Luze samarra, arre argia edo zurixka zetaduna fibrilengatik, lehenbizi betea gero barnehutsa.
Haragia: Zuritik pixka bat arrexkara doan kolorekoa.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta. Sericeofulvus epitetoa latinetik dator, zetazkoa esan nahi duen “sericeus” hitzetik eta gorrixka, esan nahi duen “fulvus” hitzetik. Kapelaren itxura eta koloreagatik

## Jangarritasuna

Cortinarius txiki guztiak bezala susmagarria.

### Nahasketa arriskua

Antzeko asko daude.

## Sasoia eta lekua

Udan eta udazkenean. Izei gorrien basoetan.

### Banaketa eremua

Austria.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 207 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Cortinarius sericeofulvus: GBIF—the Global Biodiversity Information Facility.

## Kanpo estekak

* Datuak: Q107598507
# Charles Bronson (presoa)

Michael Gordon Peterson, ezizenez Charles Bronson (1952ko abenduaren 6a, Aberystwyth) galestar kriminal eta preso bat da. Bere garaian Erresuma Batuko presorik oldakorrena edo Erresuma Batuko presorik arriskutsuena izatearen ospea bereganatu zuen.
1974ean armaz burututako lapurreta baten ondorioz Bronson lehenbiziko aldiz zazpi urtetarako espetxeratu zuten, baina berak iragandako 120 espetxeetan zehar gauzatutako liskar eta borrokek bere ospea areagotu zuten. Adibidez, 1998an bi irakiar preso bahitu eta "jenerala" dei ziezaioten behartu zituen, gainera bahiketa amaitzeko berak ezarritako baldintzak ez bete ezkero preso haietako bat jateko mehatxua jaurti zuen. Bere baldintzak honako hauek ziren: Kubara ihes egiteko helikoptero bat, bi Uzi metrailadoreak, errekanbiorako 5.000 munizio eta aizkora bat.
Honela liskarrez-liskar eta zaintzaileak eta beste preso batzuk jipoitu ondoren bere zigorra handituz joan zen, azkenik bizi osorako gartzela zigorra jaso arte. Espetxealdi luze honetan zehar egunero 2500 flexio eta ariketa fisiko ugari egin ohi zituen, honela beti sasoi bete-betean zegoen, beti ingurukoak jipoitzeko prest. Bere eguneroko ariketak deskribatzen dituen fitness liburu bat ere idatzi du, honetan espazio txikitan burutu zituen ariketa fisikoak azaltzen ditu. Denera 11 liburu idatzi eta presoentzako 4 Koestler literatura sari irabazi izan ditu.
1999. urtetik aurrera segurtasun goreneko Wakefield espetxean erabat isolaturiko gela batean bakar-bakarrik eta beste presoekin inongo hartu-emanik ez duela dago. 1974. urtetik gaur egun arte aske 4 hilabetez bakarrik egon da.
2009an bere bizitzari buruzko Bronson filma atera zuten. Garai hartan Bronsonek espetxeko agintariak harri eta zur utzi zituen, ustez isolatuta zegoen gelatik oharkabean filma estreinatzen zen zinemaldira honako bere ahotsez osatutako mezu hau ailegarazi baitzuen:
| « | Jendeak ni behin batez zer izan nintzen ikusiko du: espetxe sistema anker eta ustel baten barnean harrapatutako gizona. Ez naiz harroputza. Zinez izugarria, oldarkorra eta gaiztoa izan zen. Ez nago hortaz harro, baina ezta lotsatuta ere, eman dudan kolpe bakoitzeko trukean 21 jaso baititut. | » |

## Zinema

* Bronson (2008), Tom Hardy aktoreak antzeztu zuen.

## Erreferentziak

* ↑ El preso mas violento del Reino Unido. (Gaztelaniaz)
* ↑ El preso mas violento del Reino Unido. (Ingelesez)

## Kanpo estekak

* Charles Bronson presoaren webgunea (Ingelesez)
* Datuak: Q967157
# Charles Bécas

Charles Bécas (Ioniorenea, Ainhoa, 1847ko uztailaren 26a - Bidarte, 1911ko abuztua) Lapurdiko apaiz katolikoa eta poeta izan zen.
Larresoroko apezgaitegian ikasi zuen, eta beharreko ikasketak higatu ostean, bere lehendabiziko helmuga Baigorrin izan zuen. Zortzi urte eman zituen Biarritzen. Ahetzera eraman zuten 1883.ean. Azkenekoz, Bidarteko apaiza izan zen. Piarres Lafittek bere lanak argitaratu zituen. 1897an sari bat eman zioten Santsin izeneko olerkia idazteagatik.

## Lanak
### Kantuak

* Euskaldunak, fededunak (1901)

### Bertsoak

* Ama, eskualdunak egun zure oinetan daude

## Erreferentziak

* ↑ Bidador, Joxemiel. (1997-7-25). «Bécas olerkari lapurtarraren oroipenetan» Euskaldunon Egunkaria.
* ↑ Barbier, Jean. (1926ko ostaroa-agorrila). «L'Abbé Charles Bécas, curé de Bidart» Gure Herria (Baiona) 6 (5-8): 279-291, 321-329, 419-430, 472-482..

## Kanpo loturak

* Charles Beccas literaturaren zubitegian
* Datuak: Q12255773
# Charles City (Iowa)

Charles City Iowako hiri bat da. Floyd konderrian kokatua dago. 2010ean 7.652 biztanle zituen, 16,10 kilometro koadrotan banatuta.

## Ikus, gainera

* Floyd konderria

## Kanpo estekak

* Datuak: Q537877
* Multimedia: Charles City, Iowa / Q537877
# Charles City konderria (Virginia)

Charles City konderria (ingelesez: Charles City County) Virginiako konderri bat da, Ameriketako Estatu Batuetan. Hiriburua Charles City da. 2010eko zentsuaren arabera 7.256 biztanle zituen, Charles City kilometro koadroko azaleran.

## Geografia

Charles City konderriak 528,98 kilometro koadro ditu. Horietatik 55,49 ura dira. Beste 473,49 lurra dira. Biztanleria dentsitatea 13,72 da.

## Demografia

2010eko zentsoan bizi ziren 7.256 pertsonetatik 3.027 txuriak edo hispanoak dira. Horietatik hispano edo latino kategorian 88 dira. 3.511 beltzak edo afroamerikarrak. 495 amerikar natiboak ziren eta 5 Hawaii edo Pazifikoko irletako natiboak. 24 asiarrak ziren. Bestelako arraza bat kategorian 18 biztanle daude. Bukatzeko euren burua arraza bat baino gehiagotan 176 pertsonek kokatzen zuten.

### Biztanleria piramidea
## Kanpo estekak

* Datuak: Q337348
* Multimedia: Charles City County, Virginia / Q337348
# Charles City (Virginia)

Charles City Ameriketako Estatu Batuetako erroldak esleitutako leku bat da. Charles City konderrian kokatuta dago, Virginia estatuan. 104 biztanle ditu, 7,116831 kilometro koadroko azaleran banatuta.

## Ikus, gainera

* Charles City konderria

## Kanpo estekak

* Datuak: Q3474376
* Multimedia: Charles City, Virginia / Q3474376
# Charles Brockden Brown

Charles Brockden Brown (Filadelfia, AEB, 1771ko urtarrilaren 17a - Filadelfia, AEB, 1810eko otsailaren 22a) Estatu Batuetako eleberrigilea izan zen.

## Biografia

Godwin eta Condorcet idazleen eragin handia izan zuen. Hauek dira lan aipagarriak: The dialogue of Alcuin (1797, Alcuinen elkarrizketa, emakumezkoen eskubideen aldeko lana), Wieland (1798), Ormond or the secret witness (1799, Ormond edo lekuko ezkutua), Arthur Mervyn (1800-1801), Edgar Huntly (1800) eta Clara Howard and Jane Talbot (1801).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q468280
* Multimedia: Charles Brockden Brown / Q468280
# Charles Bruck

Charles Bruck (Timisoara, Austria-Hungariako Inperioa —egungo Errumania—, 1911ko maiatzaren 2a - Hancock, Maine, AEB, 1995eko uztailaren 16a) musikagile frantsesa izan zen, Errumanian jaioa.

## Biografia

Musika-ikasketak Vienan hasi zituen, eta ondoren Parisa joan zen zuzenbidea ikastera. 1931n pianoa landu zuen Vlado Perlemuterrekin batera eta konposizioa Nadia Boulangerrekin musika-eskolan. 1934. urtetik aurrera orkestra-zuzendaritza ikasi zuen Pierre Monteuxekin batera. 1936an Parisko orkestra filarmonikoak antolatzen zuen orkestra-zuzendarien lehiaketa irabazi zuen; urte horretan bertan egin zuen lehenengo bira Estatu Batuetan.
1939an Frantziako herritartasuna hartu zuen. Gerra bitartean ezkutaturik ibili zen lehenbizi eta Erresistentzian lanean ondoren. 1945-1948 bitartean Industria-produkzioaren ministerioko musika-industrien zuzendari izan zen. Ondoren Cannes eta Deauvilleko kasinoetako orkestra-zuzendari izan zen (1949-1950), eta Amsterdamgo Herbehereetako Operako musika-zuzendari (1950-1954). Frantziara itzuli zenean Prokofieven L´Ange de feur (Suzko aingerua) opera zuzendu zuen (1954). Estrasburgoko Orkestra sinfonikoko zuzendari (1955-1965) eta ORTFko Orkestra filarmonikoko zuzendari izan zen (1965-1970).
Zuzendu ditu, besteak beste: Prokofieven Jokalaria (1956), Janáceken Meza glagolitikoa (1957), Kodály Hary János (1959), Lutoslawskin Orkestrarako kontzertua (1963) eta Joko veneziarrak (1965), Ligetiren Atmosferak (1964) eta Requiem (1966), Pendereckiren Pasioa San Lukasen arabera (1967) eta Dies Irae (1968).
Hainbat musikagile ezagutarazi ditu, hala nola Boris Blacher, Hans Werner Henze, Goffredo Petrassi, Bernd Alois Zimmermann.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2672445
# Charles Coates

Charles Coates (Lambeth, 1857ko apirilaren 5a - Boscombe, 1922ko otsailaren 15a) arkularia zen. Britainia Handia ordezkatu zuen 1908ko Udako Olinpiar Jokoetan.

## Erreferentziak

* ↑ Charles Coates
* ↑ Charles COATES

## Kanpo estekak

* Datuak: Q5076338
# Cercopithecus albogularis

Cercopithecus albogularis Cercopithecus generoko espezieetako bat da. Generoko guztiak bezala Afrikan bizi da, Etiopiatik Hegoafrikara eta Kongora.
* Datuak: Q997728
* Multimedia: Cercopithecus albogularis / Q997728
* Espezieak: Cercopithecus albogularis
# Cercopithecus campbelli

Cercopithecus campbelli (edo Campbell tximinoak) Cercopithecus generoko espezieetako bat da. Generoko guztiak bezala Afrikan bizi da. Bolikosta, Ganbia, Ghabna, Ginea, Ginea-Bissau, Liberia, Senegal eta Sierra Leonan bizi dira. 2009ko ikerketa batzuek komunikaziorako sistema sinple bat dutela aurkitu dute.

## Erreferentziak

* ↑ Rudiments of Language Discovered in Monkeys. (Noiz kontsultatua: 2010-05-29).
* ↑ Ouattara, Karim. (2009). «Campbell's Monkeys Use Affixation to Alter Call Meaning» PLoS ONE 4 (11): e7808. 10.1371/journal.pone.0007808 (Noiz kontsultatua: 2010-05-29).
* ↑ Ouattaraa, Karim. (2009ko abenduaren 22a). «Campbell's monkeys concatenate vocalizations into context-specific call sequences» PNAS 106 (51): 22026–22031. 10.1073/pnas.0908118106 (Noiz kontsultatua: 2010-05-29).
* Datuak: Q305093
* Multimedia: Cercopithecus campbelli / Q305093
* Espezieak: Cercopithecus campbelli